**До клубовите од Прва и Втора МФЛ**

**ИНФОРМАЦИЈА**

Почитувани,

Ве информираме дека, ФФМ преку Комисијата за Здравство и Анти-Допинг ќе го одржи редовниот годишен лиценцен семинар за клупски доктори и докторите на националните селекции.

Семинарот ќе се одржи на 12/01/2019 Сабота во Скопје сала на Хотел Континентал

Годинашниот семинар е само за клупските доктори поради специфичноста на материјата која ќе се обработува и ограничениот број на учесници(Физиотерапефти не може да присуствуваат на семинарот).

Семинарот е составен дел на УЕФА ФДЕП програмата за едукација на клупските доктори и целата содржина е комплетно според содржината сугерирана од УЕФА медицинскиот комитет за сите членки на УЕФА.

Темата: **УРГЕНТНИ СОСТОЈБИ НА ТЕРЕНОТ И НИВНО МЕНАЏИРАЊЕ**

Семинарот се состои од теоретски дел и практична демонстрација на вештините во укажување на итна медицинска помош на теренот.

На семинарот ќе има и завршен испит од теоретски дел и практичен дел. Теоретскиот дел ќе биде со прашања од материјалот што ќе биде поставен на ВЕБ страната на ФФМ, а практичниот дел ќе биде демонстриран на самиот семинар од експерти за давање итна медицинска помош, за да на крајот истите вештини ги покажат и докторите на практичниот дел од испитот.

По завршувањето на семинарот и успешното полагање на испитот, докторите ќе добијат лиценци за работа во клуб и обврска истите знаења и вештини ги пренесат на сите во клубот низ интерни предавања и вежби во клубовите.

Во ваш интерес е да до 15/12/2018 доставите лични податоци на докторот(еден доктор од секој клуб) кој ќе присуствува на семинарот, барање од клубот, дека докторот работи во клубот и има потреба од лиценца издадена од ФФМ, со печат од клубот. Во прилог треба да испратите и копија од дипломата и работната лиценца од лекарската комора на Македонија, една слика формат лична карта не постара од шест месеци. За докторите кои веќе поседуваат лиценца за 2018 да ја достават само старата лиценца и валидно ново барање од клубот дека тој е клупски доктор за кого се бара лиценцата. Рокот на пријавување за учество на семинарот, поради специфичноста на семинарот, со цел да го знаеме бројот на сите доктори кои ќе присуствуваат е до 25.12.2018 година. Од бројот на присутни зависи целокупната подготовка на семинарот. Задоцнетите пријави значат и неможност да се присуствува на семинарот, односно нема да имате лиценциран доктор за натпреварите на вашата екипа организирани од страна на ФФМ.

За лиценци за физиотерапевтите, испратете само барање од клубот со лични податоци од лицето за кое се бара лиценцата, копија од дипломата, слика формат лична карта до секретарот на Комисијата за Здравство при ФФМ.

Старите лиценци за 2018, треба да бидат вратени на самиот семинар од страна на докторите од вашиот клуб (лиценци 2018год. За физиотерапевтите ке ги доставите до секретарот на здравствената комисија Ирена Ангелевска)

За подетални информации јавете се на Др Илија Стоилов тел 070497002 или секретарот Ирена Ангелевска, телефон 078342807

ФФМ-Комисија за Здравство

Председател др Илија Стоилов